Januar på Pluto

Da legger vi fra oss julen for denne gang, og starter på et nytt år. Vi håper alle har hatt en rolig og koselig jul, og ser fram til å møte hele gjengen igjen snart! Desember var naturlig nok preget av jul. Vi hadde ”Musevisa” som hovedtema, og sang oss gjennom hele måneden. Vi hadde adventssamling hver dag, og talte oss nedover til jul. Nissen ”Nisseliten” hadde med seg brev i postvesken sin hvor det stod navnet til et av barna som fikk dagens hjerte i adventskalenderen vår. Det var veldig spennende å se hvilket navn som stod i dagens brev, og barna fikk for alvor oppleve det å vente på tur. Hele musefamilien kom også fram hver dag, både som fortelling og sang. Det var en måned dominert av sang, og det var mange nye begrep som ble lært!

I januar skal vi fokusere på kroppen vår. Kjartan og Vilde, som var studenter hos oss i høst, kommer tilbake. De går siste året sitt på barnehagelærerutdanningen, og har musikk som fordypning. De ønsker å bruke musikk og bevegelse i barnegruppen, og vi ser fram til mange spennende aktiviteter. Kjartan og Vilde skal ha flere ”lederdager” hvor de skal få prøve seg ut som pedagogisk leder. For at de skal få fritt spillerom, har vi derfor ikke så detaljerte planer enda. Vi fortsetter også med språkprosjektet, og kommer til å kombinere ”musikk og bevegelse” med temaet ”kroppen vår”. Her er det mange begreper å lære for barna, og det er et tema som er lett å bruke i alle aldersgruppene. Vi skal lære de forskjellige kroppsdelene og snakke om hvordan vi bruker de ulike delene av kroppen vår. Målet er at barna skal bli kjent med sin egen kropp og lære ulike kroppsdeler på sitt språklige nivå. Dette skal vi blant annet gjøre gjennom musikken. På Pluto bruker vi allerede svært mye musikk daglig gjennom sangen.

Barna skal få erfare hvordan vi bruker kroppen forskjellig til ulik musikk. Mens rolig musikk skaper rolige bevegelse, vil raskt tempo og rytme utfordre til raskere og mer aktive bevegelser.

Årets første bursdagsbarn på Pluto er Ilay som blir 2 år 23. januar!

Vi vil med dette takke for det gamle og for et flott samarbeid i 2016. Vi ser fram til et nytt år, og gleder oss til å møte dere alle igjen tirsdag 3. januar. Husk planleggingsdagen **mandag 2. januar.**

Nyttårshilsen fra Marianne, Barbro, Madzia og Julie

**Januar på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 2.**Planleggings-dag****Barnehagen er stengt** | 3.Ute/ innelek med Neptun | 4.Turdag | 5.Språkgrupper | 6.SpråkgrupperVarm lunch |
| 9.Språkgrupper/ baking | 10.Ute/ innelek med Neptun | 11.Turdag | 12.Språkgrupper | 13.SpråkgrupperVarm lunch |
| 16.Språkgrupper/ baking | 17.Ute/ innelek med Neptun | 18.Turdag | 19.Språkgrupper | 20.SpråkgrupperVarm lunch |
| 23.Språkgrupper/ baking**Ilay 2 år!** | 24.Ute/ innelek med Neptun | 25.Turdag | 26.Språkgrupper | 27.SpråkgrupperVarm lunch |
| 30.Språkgrupper/ baking | 31.Ute/ innelek med Neptun | 1.Turdag | 2.Språkgrupper | 3Språkgrupper |